

Olaines novada pašvaldība

Olaines pirmsskolas izglītības iestāde “Dzērvenīte”

 Reģ. Nr. 4301901673

Zemgales iela 39, Olaine, Olaines novads, LV-2114, tālrunis:+371 67962808

e-pasts: dzervenite@olaine.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Saskaņots

ar Olaines novada pašvaldības domes

2025.gada 26.februāra sēdes

lēmumu (2.prot., \_\_.p.)

**OLAINES NOVADA PAŠVALDĪBA**

**OLAINES PIRMSSKOLAS IZGLĪTĪBAS IESTĀDE “DZĒRVENĪTE”**

 **ATTĪSTĪBAS PLĀNS 2024./2025. - 2026./2027. mācību gadam**

**IESTĀDES MISIJA, VĪZIJA UN VĒRTĪBAS**

**Misija**: Īstenot pirmsskolas izglītības saturu, lai bērns, mācoties ar prieku, gūtu pirmo apzināto mācīšanās pieredzi un apgūtu mūsdienīgu lietpratības izglītību, kas dod pamatu turpmākajām skolas gaitām.

**Vīzija**: Mīlēt, audzināt un mācīt, lai bērns zina, var, prot.

**Vērtības**: Sabiedrībā iecienīta, mūsdienīga, efektīva, demokrātiska un humāna izglītības iestāde ar radošu un profesionālu darbinieku kolektīvu.

**IESTĀDES STRATĒĢISKIE MĒRĶI UN UZDEVUMI**

1. **Īstenot vispārējās pirmsskolas izglītības programmu, nodrošinot kvalitatīvu mācību un audzināšanas procesu, kas veicina katra izglītojamā izaugsmi un sasniegumus.**

1.1. Īstenot lietpratībā balstītu mācību saturu, nodrošinot katra izglītojamā individuālajām spējām un interesēm atbilstošu izaugsmi.

1.2. Sekmēt un nodrošināt regulāru personāla profesionālo pilnveidi .

1. **Izveidot iekļaujošu un atbalstošu vidi izglītojamajiem atbilstoši viņu spējām un vajadzībām.**

 2.1. Īstenot daudzveidīgas pedagoģiskās pieejas, lai nodrošinātu izglītojamo attīstību.

 2.2. Pilnveidot pedagogu, atbalsta komandas speciālistu un vecāku komunikāciju sadarbības stiprināšanai.

1. **Efektīva iestādes izglītības sistēmas un resursu pārvaldība.**

 3.1. Īstenot efektīvu darba organizāciju un pilnveidot personālresursu kompetenci.

 3.2. Uzlabot iestādes infrastruktūru un materiāli tehnisko bāzi.

**IESTĀDES ATTĪSTĪBAS PRIORITĀTES UN SASNIEDZAMIE REZULTĀTI**

**Prioritāte**

Pilnveidot mācību vidi konkurētspējīgas izglītības nodrošināšanai un inovatīvas pedagoģiskās pieredzes iegūšanai.

|  |  |
| --- | --- |
|  | **Sasniedzamais rezultāts** |
| Kvalitatīvi | * Pilnveidots diferencētais mācību process, ņemot vērā bērnu dažādos zināšanu, spēju un prasmju attīstības līmeņus.
* Vide, kas veicina, motivē un iedrošina darbiniekus pārmaiņām un inovācijām.
* Nodrošināta pastāvīga dalība ES programmas izglītības apmācībās Erasmus+ aktivitātēs par iekļaujošas mācību vides uzlabošanu pirmsskolā.
* Mācību satura apguvē, kā mūsdienīgas rotaļnodarbības īstenošanas sastāvdaļa, tiek izmantotas IT tehnoloģijas un āra vide.
* Pielāgota mācību vide un aktivitātes izglītojamajiem ar atšķirīgām spējām, mācīšanās vajadzībām un sociālo pieredzi.
 |
| Kvantitatīvi | * Iestādes mācību procesa rotaļnodarbību vērojumi apliecina, ka lielākā daļa pedagogu plāno un vada mūsdienīgas, kvalitatīvas, efektīvas rotaļnodarbības.
* Katrā grupā vismaz 2 reizes mēnesī mācību satura apguvei izmantotas IT tehnoloģijas.
* 90% pedagogu katru dienu daļu no rotaļnodarbību satura īsteno āra vidē.
* Ne retāk kā reizi gadā organizēta administrācijas darba novērtēšana (darbinieku un vecāku intervijas, sarunas, aptaujas, paveikto darbu uzskaitījums).
 |

**Prioritāte**

Veicināt labāku izpratni par katra darbinieka lomu un atbildību kopējo mērķu sasniegšanā.

|  |  |
| --- | --- |
|  | **Sasniedzamais rezultāts** |
| Kvalitatīvi | * Visi darbinieki iesaistīti pastāvīgas pilnveides procesā, lai iestādes izglītības kvalitāti integrētu organizācijas kultūrā un tās darbībās.
* Mērķgrupu iesaiste iestādes darba plānošanā, pašvērtēšanā un pārvaldībā.
* Vienāda izpratne, līdzdalība un līdzatbildība visām mērķgrupām darba vides veidošanā un sadarbības kultūras izkopšanā.
* Pilnveidotas iestādes misija, vīzija un vērtības, kuru definēšanā ir iesaistītas visas mērķgrupas, un visiem ir vienots redzējums par izglītojamo mācīšanos.
* Pedagogiem ir praktiskās prasmes darbam iekļaujošās izglītības virzienā.
 |
| Kvantitatīvi | * Regulāri (1x mēnesī) rīkota kopīga mācību procesa plānošana, sasaistot mācību jomas, caurviju prasmes un vērtībās balstītus ieradumus.
* Visi pedagogi ir iesaistīti tematiskajos pasākumos, par atbildīgajiem nosakot grupu pedagogus.
* Visi darbinieki ir iesaistīti iestādes misijas, vīzijas un vērtību definēšanā .
* Izstrādāta un īstenota atbalsta sistēma katra izglītojamā mācīšanās izaugsmei- izglītojamiem ar mācīšanās grūtībām un talantu veicināšanai.
 |

**Prioritāte**

Veicināt vienotu pieeju pedagogu profesionālās pilnveides nodrošināšanā.

|  |  |
| --- | --- |
|  | **Sasniedzamais rezultāts** |
| Kvalitatīvi | * Pilnveidota pedagogu profesionālā izaugsme, ņemot vērā aktuālās vajadzības – veiksmīgu iekļaujošās izglītības īstenošanu iestādē.
* Pedagogi iesaistīti dažādās profesionālās pilnveides aktivitātēs, sadarbojas, definē savas mācīšanās vajadzības, izmanto uzkrāto pieredzi un pielieto atgriezenisko saiti, daloties pieredzē ar kolēģiem.
* Atbalstīta pedagogu iesaiste pastāvīgas pilnveides procesā.
* Pilnveidoti skolotāju darba kvalitātes monitoringa kritēriji, stimulējot kvalitātes pakāpes ieguvei.
 |
| Kvantitatīvi | * Regulāri (1x mēnesī) notiek kopīga mācību procesa plānošana, sasaistot mācību jomas, caurviju prasmes un vērtībās balstītus ieradumus.
* Ieviests un pilnveidots jauns tematisko pasākumu plāna izstrādes modelis.
* Lielākā daļa pedagogu mācību procesā mērķtiecīgi izmanto mūsdienīgus mācību materiālus un digitālās tehnoloģijas, atbilstoši izglītojamo vecumposmam.
* Pedagogi vismaz reizi gadā veic sava darba pašnovērtējumu, plāno turpmāko izaugsmi.
 |

**Audzināšanas darba prioritāte**

* Veicināt izglītojamo pilsonisko un patriotisko audzināšanu, piederības izjūtu izglītības iestādei, novadam un Latvijas valstij.
* Nodrošināt iespēju apgūt nepieciešamās zināšanas, liekot pamatus vērtībās balstītu ieradumu veidošanai.

|  |  |
| --- | --- |
|  | **Sasniedzamais rezultāts** |
| Kvalitatīvi | * Apgūtas daudzpusīgas zināšanas par savu dzimto pusi un Latvijas valsti.
* Patriotisma, nacionālās un valstiskās identitātes ētisko vērtību īstenošana jebkurā mācību jomā.
* Ir izpratne par sabiedriskās dzīves norisēm.
* Stiprināta sadarbība ar izglītojamo vecākiem, līdzdarbojoties iestādes rīkotās aktivitātēs.
 |
| Kvantitatīvi | * Iestādes darbinieki ikdienā veido pozitīvas, cieņpilnas attiecības, uzņemas atbildību par savu rīcību, uzklausa un pieņem citādu viedokli, sniedz atbalstu.
* Par 20% paaugstināta vecāku izpratne un līdzdalība iestādes pasākumu un svētku svinēšanā.
* Iestādes kvalitātes novērtēšanā ievāktie dati liecina, ka vismaz 95% izglītojamiem ir nodrošināta droša un atbalstoša vide.
 |